N á v r h

Zákon

z ..... 2004

o Úradnom vestníku Európskej únie

Národná rada Slovenskej republiky sa uzniesla na tomto zákone:

§ 1
Právne záväzné akty Európskych spoločenstiev a Európskej únie uverejnené v Úradnom vestníku Európskej únie sú v súlade so všeobecným predpisom1) platné a účinné na území Slovenskej republiky.

§ 2
O všetkom, čo bolo v Úradnom vestníku Európskej únie uverejnené platí nevyvrátiteľná domnienka, že dňom uverejnenia sa stalo známym každému, koho sa to týka.

§ 3
(1) Ministerstvo spravodlivosti Slovenskej republiky zabezpečí jedno vyhotovenie Úradného vestníka pre  
a)	Národnú radu Slovenskej republiky,
b)	Ústavný súd Slovenskej republiky,
c)	súdy Slovenskej republiky,
d)	prokuratúry Slovenskej republiky.
(2) Ministerstvo spravodlivosti Slovenskej republiky zabezpečí, aby bol Úradný vestník Európskej únie sprístupnený v autorizovanej forme na každom obvodnom úrade. Obvodný úrad je povinný zabezpečiť, aby Úradný vestník Európskej únie bol prístupný každému, kto o to prejaví záujem.

§ 4
	Tento zákon nadobúda účinnosť dňom vyhlásenia.